**Доклад**

**от Де Ново ЕАД**

**в качеството му на Довереник на облигационерите**

**по емисия корпоративни облигации с емитент М САТ Кейбъл ЕАД, ISIN:BG2100021174, борсов код: MCJ1**

**Период: 01.04.2024 г. - 30.06.2024 г.**

Настоящият доклад е изготвен в съответствие с изискванията на чл. 100ж, ал.1, т.3 от Закона за публичното предлагане на ценни книжа /ЗППЦК/, в изпълнение на задълженията на Де Ново ЕАД в качеството му на Довереник на облигационерите по емисия корпоративни облигации ISIN:BG2100021174, емитирани от М САТ Кейбъл ЕАД на 24.11.2017 г.

Де Ново ЕАД изпълнява функциите на довереник на облигационерите по емисия ISIN:BG2100021174, считано от 20.03.2018 г. въз основа на договор сключен с емитента М САТ Кейбъл ЕАД, в изпълнение на решение на Общото събрание на облигационерите от 08.03.2018 г.

# Финансово състояние на емитента на облигациите.

Към 30.06.2024 г., М САТ Кейбъл ЕАД запазва предмета си на дейност: изграждане на обществени далекосъобщителни мрежи и кабелни разпределителни системи за радио и телевизионни сигнали; предоставяне на далекосъобщителни услуги чрез далекосъобщителни мрежи, а именно: кабелна телевизия с 200 канала, платени ТВ канали, високоскоростен интернет, предоставяне под наем на некомутируеми линии от собствената канална мрежа; сделки с интелектуална собственост; външнотърговска дейност, внос, износ, реекспорт, всяка друга дейност, която не е изрично забранена от закона.

Продължаващата и към 30.06.2024 г. руска агресия в Украйна води до нарастващо геополитическо напрежение и несигурност в икономическата обстановка. Наложени бяха поредица от пакети санкции срещу Руската Федерация и руски субекти. Извън общия негативен ефект върху макроикономическите условия в страната и в Европа, М САТ Кейбъл ЕАД не регистрира конкретно негативно влияние от войната в Украйна върху своята дейност.

* 1. **Преобразуване на дружеството**

На 27.05.2024 г. бе извършено вписване в Търговския регистър към Агенцията по вписванията, съгласно Решение на едноличния собственик на капитала от 01.04.2024 г. да бъде извършено преобразуване на М САТ Кейбъл ЕАД, по реда на чл.262в, във връзка с чл.263и, ал.4 от Търговския закон, посредством отделяне на частта от имуществото на дружеството (права, задължения и фактически отношения), която не е свързана с основната му дейност.

Отделеното имущество е прехвърлено към новоучреденото дружество М САТ Инвест ЕАД, като едноличен собственик и на двете дружества е Холдинг Варна АД.

**1.2. Анализ на активите на М САТ Кейбъл ЕАД**

Към 30.06.2024 г. активите на емитента възлизат на 10,629 млн. лева. С оглед на съществената промяна в резултат на извършеното преобразуване, сравнителният анализ с данните от предходното тримесичие няма икономически смисъл.

|  |  |  |  |  |
| --- | --- | --- | --- | --- |
| **Активи** | **30.06.2024** | **31.03.2024** | **30.06.2024 /**  **31.03.2024**  **%** | **% от активите към 30.06.2024** |
|  | **хил. лв.** | **хил. лв.** |
| **Нетекущи активи** |  |  |  |  |
| Имоти, машини и съоръжения | 9367 | 9409 | 99.55 | 88.12 |
| Нематериални активи | 3 | 4 | 75.00 | 0.03 |
| Инвестиции | - | 30486 | \*\*\* | \*\*\* |
| Предплатени разходи | 56 | 58 | 96.55 | 0.53 |
| Дългосрочни вземания от свързани лица | - | - | \*\*\* | \*\*\* |
| Отсрочени данъчни активи | 54 | 61 | 88.52 | 0.51 |
| **Нетекущи активи** | **9480** | **40018** | **23.69** | **89.19** |
| **Текущи активи** |  |  |  |  |
| Материални запаси | 185 | 174 | 106.32 | 1.74 |
| Краткосрочни финансови активи | - | 35 | \*\*\* | \*\*\* |
| Търговски и други вземания | 663 | 1980 | 33.48 | 6.24 |
| Вземания от свързани лица | 192 | 10331 | 1.86 | 1.81 |
| Пари и парични еквиваленти | 109 | 147 | 74.15 | 1.02 |
| **Текущи активи** | **1149** | **12667** | **9.07** | **10.81** |
|  |  |  |  |  |
| **Общо активи** | **10629** | **52685** | **20.17** | **100.00** |

Активи, които са преминали в собственост на новото дружество в резултат на преобразуването:

Нетекущи активи:

* Цялото акционерно участие в капитала на Инвестор.БГ АД, равняващо се на 2 398 317 броя акции с балансова стойност 30 485 879.16 лева;
* Отсрочени данъчни активи, равняващи се на 6 989.63 лева.

Текущи активи:

* Цялото дялово участие в ДФ Конкорд фонд 2, в размер на 35 000 лева;
* Цялото вземане по договор за цесия по договор от 11.08.2023 г. сключен между М САТ Кейбъл ЕАД и Кепитъл Мениджмънт АДСИЦ, в размер на   
  1 060 857.49 лева;
* Разчети по репо-сделки с АБВ Инвестиции ЕООД, в размер на 40 385.56 лева;
* Разчети по репо-сделки с Реал Финанс АД, в размер на 36 370.71 лева;
* Всички вземания по договор за заем сключен с Инвестор ТВ ЕООД, в размер на 10 315 746.79 лева.

## Анализ на собствения капитал и пасивите на М САТ Кейбъл ЕАД

В резултат на извършеното преобразуване, основният капитал на емитента е намален с 1 млн. лева чрез обезсилване на 500 000 акции с номинална стойност 2 лева всяка една, като по този начин е учредено новото дружество М САТ Инвест ЕАД с основен капитал от 1 000 000 лева.

|  |  |  |  |  |
| --- | --- | --- | --- | --- |
| **Собствен капитал и пасиви** | **30.06.2024** | **31.03.2024** | **30.06.2024 /**  **31.03.2024**  **%** | **% от СК и Пасивите към 30.06.2024** |
|  | **хил. лв.** | **хил. лв.** |
| **Собствен капитал** |  |  |  |  |
| Основен капитал | 20871 | 21871 | 95.43 | 196.36 |
| Резерви | (32507) | 166 | \*\*\* | (305.83) |
| Неразпределена печалба | 2860 | 2856 | 100.14 | 26.91 |
| **Общо собствен капитал** | **(8776)** | **24893** | **\*\*\*** | **(82.56)** |
| **Пасиви** |  |  |  |  |
| **Нетекущи** |  |  |  |  |
| Задължение по облигационни заеми | 4000 | 6000 | 66.67 | 37.63 |
| Задължения по търговски заеми към свързани лица | - | - | \*\*\* | \*\*\* |
| Задължения по дългоср. кредити | 3869 | 4260 | 90.82 | 36.40 |
| Дългосрочни задължения към персонала | 8 | - | \*\*\* | 0.07 |
| Задължения по финансов лизинг | 203 | 245 | 82.86 | 1.91 |
| **Нетекущи пасиви** | **8080** | **10505** | **76.92** | **76.01** |
| **Текущи** |  |  |  |  |
| Краткосрочни заеми и други финансови пасиви | 7958 | 13554 | 58.71 | 74.87 |
| Търговски и други задължения | 2791 | 2565 | 108.81 | 26.26 |
| Краткосрочни задължения към свързани лица | 102 | 648 | 15.74 | 0.96 |
| Задължения към персонала и осигурителни институции | 324 | 363 | 89.26 | 3.05 |
| Задължения по лизингови договори | 150 | 157 | 95.54 | 1.41 |
| **Текущи пасиви** | **11325** | **17287** | **65.51** | **106.55** |
| **Общо пасиви** | **19405** | **27792** | **69.82** | **182.56** |
|  |  |  |  |  |
| **Общо собствен капитал и пасиви** | **10629** | **52685** | **20.17** | **100.00** |

Пасиви, които са преминали в собственост на новото дружество в резултат на преобразуването:

Текущи пасиви:

* Задължения по репо-сделки, в размер на 7 875 893.22 лева;
* Задължения по договор за заем, сключен с Холдинг Варна АД, в размер на 433 120.28 лева.

Разликата между стойностите на активите и пасивите преминали в патримониума на новото дружество, в размер на 32 672 215.84 лева, е отразена по позицията резерви, с отрицателен знак. По този начин собственият капитал, както и показателите за платежоспособност базирани на собствения капитал, разгледани по-долу в доклада, придобиват отрицателни стойности, което буди притеснения относно възможността на емитента да погаси оставащите плащания по облигационната емисия. В тази връзка, Де Ново ЕАД е поискало от емитента да предостави информация за предприетите мерки за подобряване на финансовите показатели на дружеството. /Виж стр.9 “***Финансови показатели”/.***

## Анализ на Приходите и Разходите

Емитентът реализира положителен финансов резултат за първото полугодие на 2024 г., в размер на 15 хиляди лева спрямо печалба в размер на 8 хиляди лева година по-рано. Приходите от дейността се запазват почти без промяна /+1.09%/ до ниво от 5,307 млн. лева спрямо 5,250 млн. лева през първото полугодие на 2023 година. Разходите за дейността се покачват минимално с 2.02% до 4,901 млн. лева, като по този начин се формира положителен резултат от дейността в размер на 453 хиляди лева.

Като цяло, данните са консистентни с тези от съответния период на 2023 г. и показват устойчивост на основния бизнес.

|  |  |  |  |
| --- | --- | --- | --- |
|  | **30.06.2024** | **30.06.2023** | **30.06.2024 /**  **30.06.2023**  **%** |
|  | **‘000 лв.** | **‘000 лв.** |
| **Приходи от дейността:** |  |  |  |
| Приходи от продажби | 5307 | 5250 | 101.09 |
| Други приходи | 47 | 31 | 151.61 |
| **Общо приходи от дейността** | **5354** | **5281** | **101.38** |
| **Разходи за дейността:** |  |  |  |
| Разходи за външни услуги | (2675) | (2519) | 106.19 |
| Разходи за персонала | (1636) | (1560) | 104.87 |
| Разходи за амортизация и обезценка на нефинансови активи | (283) | (420) | 67.38 |
| Разходи за материали | (263) | (251) | 104.78 |
| Себестойност на продадени активи | (30) | (38) | 78.95 |
| Други оперативни разходи | (14) | (16) | 87.50 |
| **Общо разходи за дейността** | **(4901)** | **(4804)** | **102.02** |
|  |  |  |  |
| **Резултат от дейността** | **453** | **477** | **94.97** |
|  |  |  |  |
| Финансови приходи: | 182 | 375 | 48.53 |
| Финансови разходи: | (620) | (844) | 73.46 |
| **Нетно финансови приходи** | **(438)** | **(469)** | **93.39** |
|  |  |  |  |
| **Печалба/(Загуба) преди данъци** | **15** | **8** | **187.50** |
| Разходи за данъци върху дохода | - | - |  |
| **Печалба/(Загуба) за периода** | **15** | **8** | **187.50** |
| Друг всеобхватен доход за годината, нетно от данъци: | - | - |  |
| **Общо всеобхватен доход за периода** | **15** | **8** | **187.50** |

## Анализ на Ликвидността

Показателите за ликвидност са количествени характеристики на способността на предприятието да изплаща текущите си задължения с краткотрайни активи.

|  |  |  |  |  |  |
| --- | --- | --- | --- | --- | --- |
| **Показатели за ликвидност** | **Q2'2024** | **Q1'2024** | **Q4'2023** | **Q3'2023** | **Q2'2023** |
| Обща ликвидност | 0.1015 | 0.7327 | 0.7503 | 0.8965 | 0.5970 |
| Бърза ликвидност | 0.0851 | 0.7227 | 0.7383 | 0.8857 | 0.5858 |
| Незабавна ликвидност | 0.0096 | 0.0105 | 0.0104 | 0.0223 | 0.0169 |

Показателите за ликвидност се влошават значително през разглежданото тримесечие вследствие на извършеното преобразуване. Тук трябва да отбележим, че след преобразуването, през месец юли 2024 година, емитентът е успял да генерира паричен ресурс и да погаси просрочените от месец май 2024 г. плащания на лихва и главница по облигационната емисия. Очакваме да получим информация от емитента за предприетите мерки за подобряване на финансовите показатели на дружеството и обезпечаване на ресурс за погасяване на дължимите в края на годината плащания по облигационната емисия. /Виж стр.9 “***Финансови показатели”/.***

## Анализ на Платежоспособността

Показателите за платежоспособност измерват степента на задлъжнялост на Дружеството и възможностите му да посрещне своите задължения.

|  |  |  |  |  |  |
| --- | --- | --- | --- | --- | --- |
| **Платежоспособност** | **Q2'2024** | **Q1'2024** | **Q4'2023** | **Q3'2023** | **Q2'2023** |
| Дългосрочен дълг/Активи | 0.7602 | 0.1994 | 0.2047 | 0.2384 | 0.5377 |
| Общ дълг/Активи | 1.8257 | 0.5275 | 0.5225 | 0.5412 | 0.8690 |
| Общ дълг/Собствен капитал | (2.2111) | 1.1165 | 1.0942 | 1.1795 | 6.6339 |
| Ливъридж | (1.2111) | 2.1165 | 2.0942 | 2.1795 | 7.6339 |

През разглежданото тримесечие, показателите за платежоспособност се влошават значително вследствие на извършеното преобразуване. Поради факта, че собственият капитал е под регистрирания и дори е отрицателна величина, ще е необходимо емитентът да разшири и оптимизира дейността си, да реализира положителен финансов резултат, което от своя страна да възстанови размера на собствения капитал.

# Състояние на обезпечението на облигационната емисия.

На 07.05.2021 г. е проведено Общо събрание на облигационерите по емисия ISIN:BG2100021174, на което са взети следните решения:

Решение №1

Общото събрание на облигационерите дава съгласие, за обезпечаване на всички задължения на емитента по емисията корпоративни облигации (в това число задълженията на емитента към облигационерите и към Довереника на облигационерите), в полза на Довереника по емисия облигации с   
ISIN:BG2100021174, да се учреди следното ново обезпечение:

Първа по ред договорна ипотека върху следните недвижими имоти, собственост на „Рубикон Проджект“ ЕООД с ЕИК 202902446, а именно: поземлен имот с идентификатор № 68134.4338.1797, находящ се в град София, район Овча купел, бул. „Никола Петков“ № 84-А, съставляващ УПИ-I, в кв. 92, м. „Овча купел“, по ПУП на гр. София, с площ 14 408 кв. м., ведно с построените в него сгради с обща РЗП от 19 765 кв. м., както следва:

• Сграда, идентификатор № 68134.4338.1797.1, с площ от 1 843 кв. м.;

• Сграда, идентификатор № 68134.4338.1797.2, с площ от 1 874 кв. м.;

• Сграда, идентификатор № 68134.4338.1797.3, с площ от 488 кв. м.;

• Сграда, идентификатор № 68134.4338.1797.4, с площ от 445 кв. м.;

• Сграда, идентификатор № 68134.4338.1797.5, с площ от 102 кв. м.;

• Сграда, идентификатор № 68134.4338.1797.6, с площ от 99 кв. м.;

• Сграда, идентификатор № 68134.4338.1797.7, с площ от 127 кв. м.;

• Сграда, идентификатор № 68134.4338.1797.8, с площ от 100 кв. м.;

• Сграда, идентификатор № 68134.4338.1797.9, с площ от 36 кв. м.;

• Сграда, идентификатор № 68134.4338.1797.10, с площ от 87 кв. м.;

• Сграда, идентификатор № 68134.4338.1797.11, с площ от 587 кв. м.;

• Сграда, идентификатор № 68134.4338.1797.12, с площ от 260 кв. м.;

• Сграда, идентификатор № 68134.4338.1797.13, с площ от 144 кв. м.

Пазарната цена на недвижимите имоти, описани в настоящата точка, съгласно пазарна оценка, изготвена от независим оценител по чл. 5 от ЗНО, възлиза на общата сума в размер на 18 208 770 (осемнадесет милиона двеста и осем хиляди седемстотин и седемдесет) лева.

До учредяване на гореописаните обезпечения се прилага съществуващата застраховка “Финансов риск” с намалена рискова експозиция, която следва да допълва обезпечаването на всички задължения на емитента до необходимия размер.

Решение №2

Общото събрание на облигационерите дава съгласие, след учредяване на обезпеченията съобразно Решение №1 на Общото събрание на облигационерите по-горе и предоставяне на Удостоверения за вещни тежести, издадени от Агенция по вписванията, от които е видно, че в полза на Довереника на облигационерите по облигационна емисия с ISIN код BG2100021174 е вписана първа по ред договорна ипотека и по отношение на предоставените като обезпечение недвижими имоти няма други вписани ипотеки или противопоставими права в полза на трети лица (освен вписаните в полза на Довереника по облигационната емисия), да бъде прекратена застраховка „Разни финансови загуби“, издадена от ЗАД Армеец в полза на Де Ново ЕАД (в качеството му на Довереник), съгласно Застрахователна полица № 17 100 1404 0000595048 / 24.11.2017 г.

След учредяване на новото обезпечение, Емитентът се задължава да поддържа ниво на обезпечение по облигационната емисия не по-ниско от 105% от общата номинална остатъчна стойност на облигационния заем.

Решение №3

Общото събрание на облигационерите приема следните промени в условията на облигационния заем:

- след падежна дата 24.05.2021 г. лихвеният процент по облигациите се променя от фиксиран 6.50% годишно на плаващ, формиран от 6-месечен EURIBOR с надбавка 3.70% (370 базисни точки), но общо не по-малко от 3.25% годишно, при лихвена конвенция Реален брой дни в периода към Реален брой дни в годината (Actual/365L, ISMA – Year). Три работни дни преди падежа на всяко лихвено плащане се взема обявената за този ден стойност на 6-месечния EURIBOR и към нея се добавя надбавка от 370 базисни точки (3.70%). В случай, че така получената стойност е по-ниска от 3.25%, се прилага минималната стойност от 3.25% годишна лихва. Получената по описания метод лихва се фиксира и прилага съответно за предстоящия 6-месечен период, след което описаният алгоритъм се прилага отново. По този начин за лихвеното плащане на 24.11.2021 г. се прилага стойността формирана на база 6-месечния EURIBOR към 19.05.2021 г. Размерът на лихвеното плащане за отделните 6-месечни периоди се изчислява като получената фиксирана стойност се прилага като проста лихва върху номиналната стойност на притежаваните облигации, съответно върху остатъчната главница, за отделните 6-месечни периоди, при закръгляне на дължимата сума до втория знак след десетичната запетая.

- отлагат се амортизационните плащания по главницата, дължими на 24.05.2021 г., 24.11.2021 г. и 24.05.2022 г. и съответно се удължава срока на емисията с 18 месеца до 24.05.2026 г., като таблицата на амортизационните плащания по облигационната емисия се изменя, както следва:

№ Дата на издаване Дата на главничното плащане Главнични плащания

1 24.11.2017 24.05.2020 2 000 000.00

2 24.11.2020 2 000 000.00

3 24.11.2022 2 000 000.00

4 24.05.2023 2 000 000.00

5 24.11.2023 2 000 000.00

6 24.05.2024 2 000 000.00

7 24.11.2024 2 000 000.00

8 24.05.2025 2 000 000.00

9 24.11.2025 2 000 000.00

10 24.05.2026 2 000 000.00

Доколкото условията съгласно Решение №2 на проведеното на 07.05.2021 г. Общо събрание на облигационерите, описано по-горе, не са изпълнени, към 30.06.2024 г. е валидна застраховката сключена при ЗАД Армеец, застрахователна полица   
№17 100 1404 0000595048, на всички плащания по облигационната емисия срещу риск от неплащане, с действие на полицата до датата на пълно погасяване на облигационния заем, включително в случаите на удължаване на срока/падежа на емисията.

С писмо от 28.06.2024 г., в съответствие с условията на застрахователна полица No. 1710014040000595048, Де Ново ЕАД е предявило пред ЗАД Армеец претенция за изплащане на застрахователно обезщетение в размер на BGN 2 386 377.05, вследствие на настъпило застрахователно събитие – неплащане на дължимите на 24.05.2024 г. лихвено и амортизационно плащане.

# Изразходване на средствата от облигационния заем.

Набраните от емисията средства са използвани от М САТ Кейбъл ЕАД в съответствие с текущата инвестиционна стратегия и бизнес план на дружеството, за придобиване на акции от увеличението на капитала на Инвестор.БГ АД. Придобити са 1 557 120 броя акции на средна цена 12.95 лева, общо за 20 164 704 лева.

Съгласно Решение №3 на проведеното на 07.05.2021 г. Общо събрание на облигационерите, описано по-горе, срокът на емисията се удължава с 18 месеца до 24.05.2026 г.

Съгласно Решение №3 на проведеното на 07.05.2021 г. Общо събрание на облигационерите, описано по-горе, след падежна дата 24.05.2021 г. лихвеният процент по облигациите се променя от фиксиран 6.50% годишно на плаващ, формиран от 6-месечен EURIBOR с надбавка 3.70% (370 базисни точки), но общо не по-малко от 3.25% годишно, при лихвена конвенция Реален брой дни в периода към Реален брой дни в годината (Actual/365L, ISMA – Year). За периода 24.05.2024г. – 24.11.2024 г. лихвеният процент е 7.484% годишно.

На 24.05.2024 г. бяха дължими плащания по облигационната емисия,както следва:

* лихвено плащане в размер на BGN 386 377.05
* амортизационно плащане на главница в размер на BGN 2 000 000.00 лева,

които не са изплатени на датата на падежа /Виж стр.9 “***Обстоятелства, настъпили след крайната дата на разглеждания в доклада период”/.***

# Финансови показатели.

Емитентът е поел да спазва следните финансови показатели до пълното погасяване на облигационния заем:

-- Коефициент на максимална стойност на отношението „Пасиви/Активи” от максимум 97%.

Към 30.06.2024 г. стойността на показателя е 182%.

-- Коефициент на покритие на разходите за лихви, изчислен като печалбата от обичайната дейност, увеличена с разходи за лихви, се раздели на разходи за лихви - минимална стойност на показателя за срока на облигационния заем е 1.05.

Към 30.06.2024 г. стойността на показателя е 1.03.

-- Коефициент на текуща ликвидност, изчислен като общата сума на краткотрайните активи в баланса се раздели на общата сума на краткотрайните пасиви - минимална стойност на показателя за срока на облигационния заем е 0.5.

Към 30.06.2024 г. стойността на показателя е 0.10.

Съгласно Предложението за записване на облигациите и потвърдения от Комисията за финансов надзор Проспект за допускане на облигациите до търговия на регулиран пазар, ако наруши 2 или повече от определените финансови съотношения, Емитентът ще предприеме действия в срок до 6 месеца от настъпването на съответното обстоятелство да приведе показателите/съотношенията в съответствие с изискванията по-горе. Ако в този срок не се постигнат заложените параметри, Емитентът незабавно ще предложи на Общото събрание на облигационерите програма за привеждане в съответствие с изискванията.

Към 30.06.2024 г., стойностите и на трите коефицента/показателя са в нарушение на съответните гранични стойности, които Емитентът се е задължил да поддържа в рамките на срока на облигационния заем.

Във връзка с констатираните нарушени финансови съотношения в отчета по облигацията към 30.06.2024 г., с писмо от 19.08.2024 г. Де Ново ЕАД е поискало от емитента информация какви действия са предприети за привеждане на показателите/съотношенията в съответствие с изискванията по Предложението за записване на облигациите и потвърдения от Комисията за финансов надзор Проспект за допускане на облигациите до търговия на регулиран пазар.

С писмо от 26.08.2024 г., емитентът е уведомил Де Ново ЕАД, че е предприел следните мерки:

* Едноличният собственик на капитала, Холдинг Варна АД, е взел решение за увеличение на капитала чрез записване на нови акции, както и формирането на фонд Резервен в съответствие с изискванията на Търговския закон;
* В ход е оздравителна програма с преразглеждане на цялостната дейност и бизнес процесите на дружеството с цел увеличаване на доходността на компанията.

# Обстоятелства по чл. 100г, ал. 3 от ЗППЦК.

По отношение на Де Ново ЕАД не са налице обстоятелства по чл.100г, ал.3 от ЗППЦК.

***Обстоятелства, настъпили след крайната дата на разглеждания в доклада период***

1. С писмо от 01.07.2024 г., Де Ново ЕАД е уведомило емитента, че Довереникът е предявил претенция пред Застрахователно акционерно дружество Армеец за изплащане на застрахователно обезщетение, в размер на BGN 2 386 377.05 във връзка с неизвършените лихвено и амортизационно плащания с падеж 24.05.2024 г. Също така, Де Ново ЕАД е поискало от емитента предприемането на конкретни действия във връзка с осъществяването на хипотезата на т.4.10 от Част ІІІ от Проспекта за допускане до търговия на регулиран пазар на ценни книжа.
2. Доколкото Де Ново ЕАД не е уведомено от емитента за предприемане на действия съгласно отправеното искане от 01.07.2024 г., с писма от 06.08.2024г., Де Ново ЕАД е информирало облигационерите по емисия облигации ISIN:BG2100021174 към дата 23.05.2024 г., датата към която облигационерите по емисията имат право на лихвено и амортизационно плащания дължими на 24.05.2024 г., като е поискало от тях да вземат отношение по повод възникналия казус.
3. Съгласно уведомление от емитента, дължимите на 24.05.2024 г. плащания на лихва и главница по облигационната емисия са изплатени на 30.07.2024 г.,

***Предвид фактите и обстоятелства, изложени в доклада, включително тези настъпили след крайната дата на разглеждания в доклада период, може да бъде направен обоснован извод, че въпреки погасените на 30.07.2024 година просрочени плащания по облигационната емисия, ще е необходимо М САТ Кейбъл ЕАД да предприеме спешни мерки за подобряване на финансовите показатели на дружеството с оглед точното изпълнение на задълженията му към облигационерите, съгласно условията на сключения облигационен заем.***

27.08.2024 г., София

За Де Ново ЕАД:

Симеон Петков:................................. Йордан Попов:...............................

/Председател на СД/ /Изп. Директор/